stanford-oval/wikipedia huggingface dataset:
Miamin ePrix 2015
Kilpailu > Kilpailun tulokset

| Sija | Nro | Kuljettaja | Talli | Kierrokset | Aika | Lähtöruutu | Pisteet |
| --- | --- | --- | --- | --- | --- | --- | --- |
| 1 | 8 |  Nicolas Prost | E.dams-Renault | 39 | 46:12.349 | 3 | 25 |
| 2 | 28 |  Scott Speed | Andretti | 39 | +0.433 | 10 | 18 |
| 3 | 66 |  Daniel Abt | Audi Sport ABT | 39 | +5.518 | 5 | 15 |
| 4 | 7 |  Jérôme d'Ambrosio | Dragon Racing | 39 | +5.941 | 8 | 12 |
| 5 | 99 |  Nelson Piquet | NEXTEV TCR | 39 | +6.426 | 2 | 12 |
| 6 | 55 |  António Félix da Costa | Amlin Aguri | 39 | +8.754 | 16 | 8 |
| 7 | 3 |  Loïc Duval | Dragon Racing | 39 | +9.498 | 18 | 6 |
| 8 | 2 |  Sam Bird | Virgin Racing | 39 | +19.817 | 4 | 4 |
| 9 | 11 |  Lucas di Grassi | Audi Sport ABT | 39 | +20.631 | 7 | 2 |
| 10 | 77 |  Salvador Durán | Amlin Aguri | 39 | +24.587 | 12 | 1 |
| 11 | 3 |  Jaime Alguersuari | Virgin Racing | 39 | +43.883 | 9 |  |
| 12 | 23 |  Nick Heidfeld | Venturi | 39 | +47.878 | 19 |  |
| 13 | 9 |  Sébastien Buemi | E.dams-Renault | 39 | +1:04.587 | 13 |  |
| 14 | 5 |  Karun Chandhok | Mahindra Racing | 39 | +1:23.539 | 20 |  |
| 15 | 10 |  Jarno Trulli | Trulli GP | 38 | +1 kierros | 14 |  |
| 16 | 10 |  Vitantonio Liuzzi | Trulli GP | 38 | +1 kierros | 11 |  |
| 17 | 27 |  Charles Pic | NEXTEV TCR | 38 | +1 kierros | 17 |  |
| 18 | 27 |  Jean-Éric Vergne | Andretti | 37 | +2 kierrosta | 1 | 3 |
| 19 | 30 |  Stéphane Sarrazin | Venturi | 31 | Keskeytti | 6 |  |
| 20 | 21 |  Bruno Senna | Mahindra Racing | 25 | Keskeytti | 15 |  |

Lähteet:
Muuta

Loïc Duvalin, Scott Speedin ja Vitantonio Liuzzin debyyttikilpailu Formula E -sarjassa.
Charles Pic palasi sarjaan ajamaan toista China Racing -tallin autoa, ajettuaan kauden avanneessa Kiinan GP:ssä Andretti Autosportin autoa.
Nick Heidfeldin ja Karun Chandhokin aika-ajo suoritukset hylättiin heidän käytettyä liikaa energiaa aika-ajon aikana.
Nelson Piquet sai 5 lähtöruudun rangaistuksen ohitettuaan keltaisten lippujen aikana edellisessä kilpailussa.
Sijoitukset kilpailun jälkeen

| Sijoitus | Kuljettaja | Pisteet |
| --- | --- | --- |
| 1 |  Nicolas Prost | 67 |
| 2 |  Lucas di Grassi | 60 |
| 3 |  Sam Bird | 52 |
| 4 |  Nelson Piquet | 49 |
| 5 |  Sébastien Buemi | 43 |
| Sijoitus | Valmistaja | Pisteet |
| --- | --- | --- |
| 1 |  E.dams-Renault | 110 |
| 2 |  Audi Sport ABT | 79 |
| 3 |  Virgin Racing | 78 |
| 4 |  Andretti Autosport | 62 |
| 5 |  Dragon Racing | 56 |

Huom!: Vain viiden parhaan sijoitukset sisällytetty.
Barthélemy d’Herbelot

d’Herbelot’n muotokuva vuodelta 1777.
Barthélemy D’Herbelot de Molainville (14. joulukuuta 1625 – 8. joulukuuta 1695) oli ranskalainen orientalisti. Hänet tunnetaan parhaiten Bibliothèque orientale -tietosanakirjan pääasiallisena laatijana.
D’Herbelot syntyi Pariisissa ja opiskeli Pariisin yliopistossa. Hän omistautui itämaisten kielten opiskelulle ja siirtyi Italiaan voidakseen harjoittaa kielitaitoaan maassa matkustavien, Lähi-idässä syntyneiden kauppiaiden ja merimiesten kanssa. Italiassa hän tutustui humanisti Lucas Holsteniuikseen (1596–1661) ja kreikan kielen tuntijaan Leo Allatiukseen (1586–1669). D’Herbelot palasi Ranskaan puolitoista vuotta myöhemmin, jolloin hän sai valtiontalouden yli-intendentti Nicolas Fouquet’lta 1500 livren eläkkeen. Fouquet’n jouduttua epäsuosioon 1661 d’Herbelot menetti eläkkeensä ja hänet nimitettiin Ludvig XIV:n ("Aurinkokuningas") sihteeriksi ja itämaisten kielten tulkiksi.
Muutamia vuosia myöhemmin d’Herbelot palasi Italiaan, missä Toskanan arkkiherttua Ferdinand II esitteli hänelle useita arvokkaita itämaisia käsikirjoituksia ja pyysi häntä hovinsa jäseneksi. D’Herbelot palasi kuitenkin Ranskaan Jean-Baptiste Colbertin kutsumana, ja kuningas myönsi hänelle uuden, aiemman suuruisen eläkkeen. Vuonna 1692 hänestä tuli syyrian kielen professori Collège Royalissa. d’Herbelot kuoli Pariisissa joulukuussa 1695.
D’Herbelot magnum opus oli Bibliothèque orientale, ou dictionnaire universel contenant tout ce qui regarde la connoissance des peuples de l’Orient, jonka parissa hän työskenteli suurimman osan elämäänsä. Teoksen viimeisteli lopulta hänen avustajansa Antoine Galland ja se julkaistiin postyymisti vuonna 1697. Teos oli ensimmäinen islam-tietosanakirja ja lähtölaukaus tieteelliselle orientalismille. Sen vaikutus oli suuri myös oppineiden piirien ulkopuolelle; 1700-luvulla suosioon nousseen näennäisitämaisen fiktion kautta d’Herbelot’n vaikutus muodostui huomattavaksi myös kaunokirjallisuuden saralla.
Bartitsu

Bartitsu on taistelulaji, jota kehitettiin Englannissa 1890-luvulla ja 1900-luvun alkupuolella.
Edward William Barton-Wright, englantilainen rautatieinsinööri joka oli asunut ja työskennellyt Japanissa, palasi englantiin 1898 ja ilmoitti kehittämästään uudesta itsepuolustuslajista. Hän väitti tämän lajin yhdistävän kaikkien taistelulajien parhaat elementit ja kutsui lajiaan Bartitsuksi. Suurimmaksi osaksi Bartitsu yhdisteli "vanhan koulukunnan" jujutsua, nyrkkeilyä, painia, ranskalaista savatea ja sveitsiläisen Pierre Vignyn kehittämää lyhyellä kepillä taistelua.
Barton-Wright oli aikaansa edellä yhdistäessään itämaisia lajeja länsimaisiin lajeihin. Bruce Lee teki Jeet Kune Do:n tapauksessa saman 70 vuotta myöhemmin.
Laji ei ottanut kuitenkaan tuulta alleen ja muut lajit veivät siltä nopeasti kannatusta. Laji olisi saattanut jäädä kokonaan historiaan, ellei Arthur Conan Doyle olisi maininnut Sherlock Holmes -tarinassaan The Adventure of the Empty House (1903) Holmesin paenneen Professori Moriartyn kynsistä käyttäen "Baritsua, japanilaista painia". Doyle kirjoitti nimen väärin ja aiheutti sillä paljon päänvaivaa Holmes-tutkijoille.
Armand Tuffin de La Rouërie

| Armand Tuffin de La Rouërie |
| --- | --- |
 Charles Willson Pealen maalaus.
Henkilötiedot
Muut nimet:  Colonel Armand (Eversti Armand)
Syntynyt: 13. huhtikuuta 1751 Fougères, Ranskan kuningaskunta
Kuollut: 30. tammikuuta 1793 Saint-Denoual, Ranskan ensimmäinen tasavalta
Sotilashenkilö
Taistelut ja sodat:  Yhdysvaltain vapaussota
Sotilasarvo:  prikaatikenraali
Charles Armand Tuffin de La Rouërie (13. huhtikuuta 1751 − 30. tammikuuta 1793), de la Rouërien markiisi, oli ranskalainen sotilas ja bretagnelainen vapaustaistelija.
La Rouërie oli ranskalainen ratsuväen upseeri, joka palveli Yhdysvaltain lipun alla Yhdysvaltain vapaussodan aikana. Hänet tunnetaan Yhdysvalloissa myös nimellä "eversti Armand". Yhdysvaltain armeijan ylipäällikkö George Washington ylensi hänet prikaatikenraaliksi voitokkaan Yorktownin taistelun jälkeen vuonna 1781. Palattuaan Ranskaan toukokuussa 1784 hänellä oli mukanaan Washingtonin antamia lännentulppaanipuun taimia, jotka hän istutti Saint-Ouen-la-Rouëriessä olevan sukulinnan Château de la Rouërien puutarhaan.
La Rouërien hauta Château de la Guyomaraisin lähellä olevassa metsässä Saint-Denoualin kunnassa
Ranskan suuren vallankumouksen (1789-1799) alla hänestä tuli vankka bretagnelaisuuden puolustaja ja Bretagnelaisen yhdistyksen perustaja. Tämän rojalistisen yhdistyksen tarkoituksena oli pitää Ranska monarkistisena ja samalla säilyttää Bretagnen itsehallinto. Tämän puolesta taistelevia kutsuttiin nimellä Chouannerie. Tasavaltalaiset julistivat de La Rouërien yhteiskunnan viholliseksi, joita hän pakoili kuuden kuukauden ajan. Saatuaan tietää Ranskan kuninkaan Ludvig XVI teloituksesta 21. tammikuuta, hän kuoli 30. tammikuuta 1793.
Aiheesta muualla

Kuvia tai muita tiedostoja aiheesta Armand Tuffin de La Rouërie Wikimedia Commonsissa
Barthélémy Malunga

Barthélémy Malunga (1912 – 15. maaliskuuta 1995) oli kinshasankongolainen roomalaiskatolinen piispa. Hänet vihittiin papiksi 21. huhtikuuta 1946 ja nimitettiin Kaminan hiippakunnan vihkipiispaksi sekä Thuburnican titulaaripiispaksi 24. heinäkuuta 1969. Piispaksi vihkiminen seurasi 29. marraskuuta. Pääkonsekraattorina toimi Joseph-Albert Malula, jota avustivat Eugène Kabanga Songasonga ja Victor Petrus Keuppens.
Malunga sai 11. maaliskuuta 1971 nimityksen Kaminan piispaksi, jona hän toimi, kunnes jäi eläkkeelle 22. tammikuuta 1990.
Berliinin katurata

| Berlin Street Circuit |
| --- | --- |

Sijainti:   Berliini, Saksa
Radan pituus:  2,030 km
Mutkia:  11
Rataennätys:  0.59,067 ( Bruno Senna, Mahindra Racing, 2016)
Suurimmat tapahtumat:  Formula E
Formula E
Kilpailun pituus:  48 kierrosta, 92,5 km
Ensimmäinen ePrix:  2016
ePrix’itä ajettu:  1
Eniten voittoja:   Sébastien Buemi (1)
Berlin Street Circuit eli Berliinin katurata on katurata Berliinissä Saksassa.
Berlin Street Circuit on 2,030 kilometriä pitkä ja radalla ajettiin ensimmäinen Formula E -sarjan osakilpailu 21. toukokuuta 2016.
Voittajat > Formula E

| Kausi | Kuljettaja | Talli | Raportti |
| --- | --- | --- | --- |
| 2015–2016 |  Sébastien Buemi |  Renault e.dams | Raportti |

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Berlin Street Circuit
Käännös suomeksi
Balettipaletti

BalettiPaletti on Suomen Kansallisbaletin ja Suomen Tanssioppilaitosten Liiton (STOPP ry) yhdessä järjestämä tanssikatselmus loppukeväisin. Ensimmäinen BalettiPaletti järjestettiin toukokuussa 2009 Suomen Kansallisoopperan suurella näyttämöllä.
Suomen tanssioppilaitokset saavat lähettää videotaltiointeja baletti- ja karakterinumeroista, joista raati valitsee edustajat katselmukseen.
BalettiPaletin rinnalle on tullut myös NykytanssiPaletti .
Aiheesta muualla

Haku on käynnissä vuoden 2013 BalettiPalettiin-katselmukseen[vanhentunut linkki]
Tanssioppilaitosten balettipaletti (Arkistoitu – Internet Archive)
Aridaía

| Aridaía Αριδαία |
| --- | --- |
 Aridaían kaupunkia.
 Kunnallisyksikön sijainti
 Aridaía
 Koordinaatit: 40°58′23″N, 22°03′40″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Pélla
Kunta:  Almopía
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  100201
Väkiluku (2011):  20 313
 – Kaupunki­yhdys­kunta:  7 057
 – Kaupunki:  6 561
Aikavyöhyke:  UTC+2
 – Kesäaika:  UTC+3
Postinumero:  584 00
Suuntanumero(t):  23840-2
Rekisterikilpi:  ΕΕ
Infobox OKVirheellinen NIMI-arvo: 
Aridaía (kreik. Αριδαία; myös Aridéa) on Kreikan kaupunki sekä samanniminen Almopían kunnan kunnallisyksikkö (Δημοτική Ενότητα Αριδαίας, Dimotikí Enótita Aridaías) ja entinen itsenäinen kunta. Se sijaitsee Péllan alueyksikössä Keski-Makedonian alueella. Koko kunnallisyksikön väkiluku on 20 313 ja varsinaisen Aridaían kaupungin väkiluku 6 561 (vuonna 2011). Aridaía on Almopían kunnan kuntakeskus.
Aridaían kaupunki sijaitsee Kreikan pohjoisosissa noin 19 kilometriä Édessasta pohjoiseen. Aridaía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Almopían kunnaksi yhdessä Exaplátanoksen kanssa, jolloin se muuttui uuden kunnan kunnallisyksiköksi.
Almopían kunnantalo Aridaíassa.
Kunnallisyksikön osat

Aridaían kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Áloros | Áloros | 417 |
| Ápsalos | Ápsalos | 1 121 |
| Aridaía | Aridaía | 6 561 |
| Aridaía | Ydraía | 496 |
| Dorothéa | Agáthi | 32 |
| Dorothéa | Dorothéa | 564 |
| Garéfeio | Garéfeio | 663 |
| Loutráki | Loutrá Loutrakíou | 0 |
| Loutráki | Loutráki | 1 146 |
| Lykóstomo | Lykóstomo | 403 |
| Megaplátanos | Megaplátanos | 378 |
| Megaplátanos | Monastiráki | 164 |
| Órma | Órma | 641 |
| Piperiés | Piperiés | 558 |
| Polykárpi | Polykárpi | 1 049 |
| Prómachoi | Prómachoi | 1 740 |
| Sarakinoí | Káto Koryfí | 62 |
| Sarakinoí | Sarakinoí | 351 |
| Sosándra | Sosándra | 1 078 |
| Tsákoi | Tsákoi | 961 |
| Voreinó | Neochóri | 395 |
| Voreinó | Voreinó | 766 |
| Xifianí | Xifianí | 767 |
Yhteensä: 20 313
Aiheesta muualla

Kuvia tai muita tiedostoja aiheesta Aridaía Wikimedia Commonsissa
Babai Suuri

Babai Suuri (553–628) oli Persian valtakunnassa toiminut Idän apostoliseen kirkkoon kuulunut pappi, munkki ja oppinut, joka toimi myös jonkin aikaa kirkon epävirallisena johtajana.
Elämä

Babai syntyi ilmeisesti vuonna 553 Persiassa varakkaaseen maalaisperheeseen. Tämän taustan tuoman taloudellisen riippumattomuuden vuoksi hänellä oli varaa olla Nisibisin teologisessa koulussa niin kauan kuin halusi. Hän toimi koulussa 15 vuotta ja kohosi arvostetuksi opettajaksi. Tämän jälkeen hän siirtyi luostarielämään Izlan luostariin, jota johti Abraham. Myöhemmin hän siirtyi kotiseudulleen perustaen vanhempiensa varoja käyttäen luostarin, johon tuli myös iso koulu. Babai itse kuitenkin muutti takaisin Izlan luostariin, josta vähitellen kehittyi Persian alueen merkittävin luostari. Luostarin johtajan abba Dadišo‘ kuoli vuonna 604 tuli Babaista hänen seuraajansa.
Kristittyjen ja zarahustralaisen valtiojohdon välillä oli ongelmia, ja valtio esti kristittyjä nimittämästä itselleen uutta johtajaa. Tällöin kirkon metropoliitat siunasivat Babain edustajakseen kiertämään luostareita puuttumaan niissä mahdollisesti liikkuviin harhaoppeihin sekä harhautuneisiin rukouskokemuksiin. Babain sanotaan onnistuneen tehtävässään hyvin ja hänestä olisi valtiojohdon vaihduttua voinut tulla virallisestikin kirkon katolikos, ellei olisi sairastunut ja kuollut ennen sitä vuonna 628.
Tuotanto ja myöhempi merkitys

Babai oli omana aikanaan arvostettu hahmo, mistä kertoo myös hänelle annettu lisänimi "Suuri". Hänellä oli laaja, 84 teoksen tuotanto, joka on lähes kokonaan kadonnut. Hän kirjoitti muun muassa Euagrios Pontoslaisen Centuries -teoksen kommentaarin sekä kaikkien Raamatun kirjojen kommentaarit. Lisäksi hän kirjoitti hymnejä, kirjeitä, myöhemmin jo unohtuneiden kilvoittelijoiden elämäkertoja sekä kirjoja kuten Ristin juhlasta sekä Diodoroksen seuraajien historia. Toimiessaan luostarin johtajana hän kirjoitti runsaasti luostarielämästä, sen vaatimuksista, kurinpidosta ja noviisien kilvoittelusta, mutta näistä kirjoituksista on säilynyt vain rippeet. Babain julkaistuista teksteistä tärkein on Liber de Unione, johon on koottuna selkeä systemaattinen esitys antiokialais-itäsyyrialaisen teologian peruskysymyksistä.
Mikko Kokkonen

| Mikko Kokkonen |
| --- | --- |

Henkilötiedot
Syntynyt: 18. tammikuuta 2001 (ikä 23) Mikkeli, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  181 cm
Paino:  88 kg
Seura
Seura:  Toronto Maple Leafs
Sarja:  NHL
Pelaajaura
Pääsarjaura:  2016–
Aik. seurat:  Jukurit (SML) Ketterä (Mestis) Pelicans (SML)
NHL-varaus:  84. varaus, 2019 Toronto Maple Leafs
Mikko Antero Kokkonen (s. 18. tammikuuta 2001 Mikkeli) on suomalainen jääkiekkopuolustaja, joka pelaa NHL-seura Toronto Maple Leafsin organisaatiossa. Hän on SM-liigahistorian nuorin pelaaja, kun Kokkonen debytoi Mikkelin Jukureiden paidassa 18. lokakuuta 2016 ottelussa Porin Ässiä vastaan 15 vuoden, yhdeksän kuukauden ja yhden päivän ikäisenä.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Kanada 2021 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Venäjä 2018 | jääkiekko |  |
Kokkonen pelasi alle 20-vuotiaiden MM-kilpailuissa vuosina 2020 ja 2021, joista jälkimmäinen turnaus päättyi pronssiin. Ensimmäisessä turnauksessa valittiin Kanadaa vastaan pelatun välieräottelun päätteeksi Suomen ottelun parhaaksi pelaajaksi. Vuoden 2021 turnauksessa Kokkonen toimi joukkueensa varakapteenina. Valmennus valitsi hänet Suomen turnauksen yhdeksi kolmesta parhaasta pelaajasta. Kokkonen nimettiin myös Suomen MM-leiriryhmään vuoden 2019 turnaukseen, mutta hän putosi kuitenkin lopullisesta kisajoukkueesta.
Kokkonen pelasi myös alle 18-vuotiaiden MM-kilpailuissa vuosina 2018 ja 2019, joista ensimmäinen turnaus päättyi maailmanmestaruuteen. Hän pelasi myös alle 18-vuotiaiden Ivan Hlinkan muistoturnauksessa vuonna 2017 ja sitä seuranneessa Hlinka Gretzky Cupissa vuonna 2018. Kokkonen pelasi myös World U-17 Hockey Challengessa vuonna 2016. Yhteensä hän on pelannut 26 nuorten ja 57 poikien maaottelua.
Kokkonen valittiin Pohjola-leirin tähdistökentälliseen vuonna 2016.
Pelityyli

Pelicansin päävalmentaja Tommi Niemelän mukaan Kokkonen on peruspuolustaja, joka on erittäin tasapainoinen kaikilla osa-alueilla.
Muuta

Kokkonen opiskelee Otavan opiston nettilukiossa ja hän toimii kaudella 2018–2019 opiston kummipelaajana. Mikon serkku Suvi Kokkonen pelaa lentopalloa Ranskan pääsarjatasolla Volley-Ball Nantesin joukkueessa. Hän on puolestaan Suomen naisten lentopallomaajoukkueen ensimmäinen 2000-luvulla syntynyt pelaaja.
Bad Boy

Bad Boy voi viitata:
The Bad Boy (vuoden 1917 elokuva), elokuvan pääosissa Robert Harron, Mildred Harris, Colleen Moore, Richard Cummings ja Josephine Crowell
Bad Boy (vuoden 1939 elokuva), elokuvan ohjannut Herbert E. Meyer
Vihan lapsi (engl. Bad Boy), vuoden 1949 elokuvan pääosia näyttelevät Lloyd Nolan, Jane Wyatt and Audie Murphy
Renttu (englanniksi Bad Boy tai Dawg), vuoden 2002 elokuvan pääosia näyttelevät Denis Leary ja Elizabeth Hurley
Musiikki

Bad Boy Records, levy-yhtiö
Bad Boy, vuoden 1979 albumi Robert Gordonilta
Bad Boy (Ringo Starrin albumi), 1978
Bad Boy (Loonin albumi), vuoden 2007 albumi
The Bad Boy (albumi), vuoden 2006 albumi Hector El Fatherilta
"Bad Boy" (Cascadan kappale), 2004
"Bad Boy" (Miami Sound Machinen kappale), 1986
"Bad Boy" (Larry Williamsin kappale), 1959, levyttänyt myös The Beatles
"Bad Boy" (Armstrong/Longin kappale), 1957, kappaleesta teki hitin The Jive Bombers
"Bad Boy" (The Adictsin kappale), 1983
"Bad Boy" (Hadisen kappale), 2006
"Bad Boy" (Skeptan kappale), 2010
"Bad Boy", kappale Quiet Riotin albumilta Condition Critical
"Bad Boy", kappale Keshia Chantén albumilta Keshia Chanté
August Kitzberg

| August Kitzberg |
| --- | --- |
 August Kitzberg ja Johanna Wilhemine Kitzberg
Henkilötiedot
Syntynyt: 1855
Kuollut: 1927 (71–72 vuotta)
Ammatti:  kirjailija, toimittaja
Puoliso:  Johanna Wilhemine Kitzberg
Kirjailija
Äidinkieli: viro
Tuotannon kieli: viro
Pääteokset:  Maimu
Palkinnot
 Eesti kirjameeste seltsin palkinto 
Aiheesta muualla
Löydä lisää kirjailijoitaKirjallisuuden teemasivulta
August Kitzberg (1855–1927) oli virolainen kirjailija. Hän kirjoitti sanomalehtipakinoita, myöhemmin novelleja ja erityisesti näytelmiä. Kitzbergin parhaiksi arvioituja kirjoja ovat Eesti kirjameeste seltsin palkitsema historiallinen Maimu (1890) ja nuoruusmuistoihin perustuva maalaiselämän kuvaus Veli Henn (1901, julkaistu Postimeesissä). Kitzbergin kertomusten luoteenomaisia piirteitä ovat välitön esitystapa ja sanomalehtipakinan tyyli. Näytelmäkirjailijana Kitzberg oli aikansa Viron parhaimmistoa. Ansiokkaimpina on pidetty näytelmiä Punga-Mart ja Uba-Kaarel (1903), Tuulte pöörises (1906. suom. Tuulten pyörteessä) ja Libahunt ('Ihmissusi', 1911). Näytelmässä Tuulte pöörises Kitzberg käsitteli tuoreeltaan vuoden 1905 kumousliikettä. Libahunt on murhenäytelmä voimakkaasti protestoivasta nuoresta naisesta, jota syytetään ihmissudeksi. Kitzbergin näytelmät edustavat virolaisen draaman kehitystä seuranäytelmistä taiteelliselle tasolle.
Suomennetut teokset

Vakka kantensa valitkoon: 1-näytöksinen huvinäytelmä, suomentanut Huvi Vuorinen, Helsinki: Kansanvalta 1929. Sarja: Kansanvallan näytelmistö, 5.
Pyven talossa: 5-näyt. kansannäytelmä (Püve talus), suom. Otto Al-Antila, Helsinki: Suomen Teatteriliitto (i.a.) (Käsikirjoitus. Sijainti: Teatterikorkeakoulun kirjasto, näytelmämonisteet)
Tuulten pyörteessä: 5-näytöksinen draama, Tuulte pöörises, suom. Vihtori Alava (Käsikirjoitus. Sijainti: Teatterikorkeakoulun kirjasto Viipurin Näyttämö)
Kirottu talo: 4-näytöksinen komedia (Neetud talu), suom. Otto Al'Antila (Käsikirjoitus. Sijainti: Teatterikorkeakoulun kirjasto Viipurin Näyttämö)
Aiheesta muualla

Kuvia tai muita tiedostoja aiheesta August Kitzberg Wikimedia Commonsissa
Ben Lerner

| Ben Lerner |
| --- | --- |

Henkilötiedot
Syntynyt: 4. helmikuuta 1979 (ikä 45) Topeka, Kansas, Yhdysvallat
Ammatti:  kirjailija
Kirjailija
Äidinkieli: englanti
Tuotannon kieli: englanti
Esikoisteos:  The Lichtenberg Figures
Aiheesta muualla
Löydä lisää kirjailijoitaKirjallisuuden teemasivulta
Ben Lerner (4. helmikuuta 1979 Topeka, Kansas, Yhdysvallat) on yhdysvaltalainen runoilija. Hänen esikoisromaaninsa Lähtö Atochan asemalta (Leaving the Atocha Station, 2011) ilmestyi suomeksi vuonna 2017. Erityisesti pamfletti The Hatred of Poetry toi hänet julkisuuteen.
Lerner valmistui kandidaatiksi (B.A.) 2001 ja maisteriksi (M.F.A.) 2003 Brownin yliopistosta. Vuonna 2015 Lerner sai MacArthur Fellowship -palkinnon.
Teokset > Runo

The Lichtenberg Figures.  Port Townsend:  Copper Canyon Press, 2004.  ISBN 9781619320734.
Angle of Yaw.  Copper Canyon Press, 2006.  ISBN 9781556592461.
Mean Free Path.  Copper Canyon Press, 2010.  ISBN 9781619320741.
No Art. Määritä julkaisija! Kolmen julkaistun teoksen kokoelma
Teokset > Proosa

Lähtö Atochan asemalta.  Suomentanut Artturi Siltala. Siltala, 2017.  ISBN 978-952-234-419-9.
10:04, Faber and Faber, 2014.  ISBN 978-0865478107
Topekan koulu.  Suomentanut Markku Päkkilä. Siltala, 2020.  ISBN 978-952-234-713-8.
Teokset > Muu

The Hatred of Poetry. FSG Originals, 2016.
Mikko Kohonen (urheilija)

| Mikko Kohonen> Henkilötiedot |
| --- | --- |
Koko nimi:  Mikko Kohonen
Syntynyt: 11. helmikuuta 1979 (ikä 45) Jyväskylän maalaiskunta, Suomi
Salibandyn pelaaja
Lempinimi:  Don Kohonen, Kippari
Pelipaikka:  laitahyökkääjä
Seura:  Seinäjoen Peliveljet
Pelinumero:  17
Pituus:  184 cm 
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
| 1997–2007 2007–2020 | Happee SPV | 245 (194+117=311) 310 (363+202=565) | 245 (194+117=311) 310 (363+202=565) |
Maajoukkue
|  |  Suomi | 83 (51+17=68) | 83 (51+17=68) |
 Seurajoukkueuran tilastot kattavat vain kansalliset sarjat.
| Mitalit> Maa:   Suomi.Miesten salibandy.MM-kilpailut  | Mitalit> Maa:   Suomi.Miesten salibandy.MM-kilpailut  | Mitalit> Maa:   Suomi.Miesten salibandy.MM-kilpailut  | Maa:   Suomi> Miesten salibandy. |
| --- | --- | --- | --- |
|  Kultaa | Helsinki 2010 | Salibandy |  |
|  Kultaa | Praha 2008 | Salibandy |  |
|  Hopeaa | Ruotsi 2006 | Salibandy |  |
|  Hopeaa | Zürich 2012 | Salibandy |  |
Mikko Kohonen (s. 11. helmikuuta 1979) on suomalainen salibandyn pelaaja. Hän on lajin kaksinkertainen maailmanmestari ja kolminkertainen Suomen mestari. Kohonen edustaa Salibandyliigassa pelaavaa Seinäjoen Peliveljiä. Hän on pelannut urallaan myös Jyväskylän Happeessa. Kohonen on pelipaikaltaan laitahyökkääjä ja hänen vahvuuksiaan ovat palloton peli ja viimeistely.
Kohosen veli Mika Kohonen pelaa myös salibandya. Mikko Kohonen esiintyy myös Pojun musiikkivideolla Alivoimamaali taiteilijanimellä Kippari.
Ura

Kohonen on Jyväskylän Happeen kasvatti. Ura liigatasolla alkoi B-juniori-ikäisenä. Kohonen edusti Happeeta kaudesta 1997–1998 kauteen 2006–2007 asti, yhteensä kymmenen kautta. Edustaessaan Happeeta hän saavutti yhden pronssin (2000) ja yhden hopean (2005).
Kohonen siirtyi Peliveljiin kaudeksi 2007–2008. SPV:n riveissä Kohonen on saavuttanut kolme mestaruutta (2012, 2013, 2015), yhden hopean (2011), neljä pronssia (2009, 2010, 2017, 2019), Suomen Cupin voiton (2011) sekä Champions Cup -hopean (2013).
Kohonen on edustanut Suomen A-maajoukkuetta 83 maaottelussa tehden niissä 51+17=68 tehopistettä. MM-kilpailuissa hän on pelannut neljästi, vuosina 2006, 2008, 2010 ja 2012 voittaen kaksi kultaa ja kaksi hopeaa.
Ennätyksiä

Salibandyliiga:
Eniten runkosarjaotteluita: 555
Eniten maaleja rangaistuslaukauksista yhdellä kaudella: 9 (2006–2007)
Eniten tehopisteitä yhdessä ottelussa (Play-offs): 8 (5+3)
Nopeimmat 5 maalia (Play-offs): 27.30
Kirjallisuutta

Vasarainen, Jere: Voittajaksi kasvaminen.  Fitra, 2020.